รายงานความก้าวหน้าในการศึกษาวิจัยทางวิทยาศาสตร์
ข้าวสาลีที่นำมาทำแป้งทำขนมปังหรือปรุงอาหารนั้น เป็นพืชที่เพาะปลูกเป็นรายปี ต้นข้าวสาลีจะตายไปหลังจากการเก็บเกี่ยว พอถึงฤดูกาลใหม่ในปีต่
นักวิจัยอธิบายว่าข้าวสาลีที่กลับงอกขึ้นมาใหม่ได้ทุกปีนั้น ถึงแม้ว่าจะต้องมาเพาะปลูกกันใหม่ในเวลา3 – 4 ปี แต่ก็จะช่วยประหยัดค่าใช้จ่าย และแรงงานในการคราดไถเพาะปลูกได้มากเลยที่เดียวนักวิทยาศาสตร์ที่มหาวิทยาลัย Michigan State บอกว่าการทดลองปลูกข้าวสาลีผสมข้ามพันธุ์กับหญ้าชนิดหนึ่ง ให้เป็นธัญญพืชที่งอกกลับขึ้นมาได้ใหม่ทุกปีนั้นเป็นงานที่เชื่องช้าใช้เวลานาน กว่าจะทราบผลว่าข้าวสาลีพันธุ์ใหม่นี้ จะแข็งแรงและมีคุณภาพพอที่จะนำมาใช้เพาะปลูกกันอย่างเป็นล่ำเป็นสันอย่างข้าวสาลีธรรมดาได้หรือไม่คงใช้เวลาอีกหลายปี ตอนนี้นักวิจัยกำลังให้เกษตรกรช่วยทำการทดลองปลูกข้าวสาลีผสมข้ามพันธ์นี้ด้วย หลังจากที่นักวิทยาศาสตร์มากกว่า300 คน ใน 25 ประเทศ ทำงานศึกษาวิจัยเชื้อพันธุ์ของวัวมากมายหลายพันธุ์ในส่วนต่างๆของโลกมานานหลายปีมีรายงานว่าตอนนี้งานทำผังโครงสร้างทางพันธุกรรมของวัวเสร็จสิ้นลงแล้ว นักวิทยาศาสตร์ชี้แจงว่าความเข้าใจเกี่ยวกับโครงสร้างดังกล่าว อาจนำมาช่วยในการปรับปรุงการผลิตนมสดและเนือวัวให้คุณภาพดีขึ้นได้และอาจช่วยในการผลิตยารักษาโรคต่างๆ ได้ด้วยนักวิทยาศาสตร์อธิบายว่า ผังโครงสร้างทางพันธุกรรมของวัวคล้ายกับของคนมากกว่าของหนูทดลองที่ใช้ในการทดลองยาใหม่ๆ นักวิทยาศาสตร์ที่มหาวิทยาลัยอิลินอยส์วิทยาเขต Urbana-Champaign คาดทำนายว่า ต่อไปในอนาคตอาจมีการพัฒนาพันธุ์วัวสำหรับการทดลองยามากขึ้น นักวิทยาศาสตร์ในโครงการทำผังโครงสร้างทางพันธุกรรมของวัวพบว่า เชื้อพันธุ์หรือ gene ทั้งหมดในผังโครงสร้างนั้น มีอยู่ราว22,000 gene ซึ่งส่วนใหญ่เป็นเชื้อพันธุ์แบบเดียวกับที่มีในผังโครงสร้างทางพันธุกรรมของคนเราและของหนูทดลอง ตลอดจนของสัตว์เลี้ยงลูกด้วยน้ำนมอื่นๆ นอกจากจะช่วยในการปรับปรุงพันธุ์วัวในการผลิตนมสดและเนื้อ และช่วยในด้านเภสัชกรรมแล้ว ผังโครงสร้างทางพันธุกรรมของวัวยังอาจช่วยในการทำงานคุ้มครองอนุรักษ์ความหลากหลายของพันธุ์วัวมากมายหลายชนิดด้วย